**DECIZIA ETAPEI DE ÎNCADRARE**

**DRAFT ............/....04.2024**

Ca urmare a solicitării de emitere a acordului de mediu adresate de **SC POWER CAR JET SRL prin Huzu Alexandru,** cu sediul în jud. Alba, mun. Sebes, str. Dorobanti, nr.63, înregistrată la APM Brașov cu nr. 2787din 28.02.2024 în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin **Legea nr. 49/2011**, cu modificările și completările ulterioare;

și ca urmare a completărilor ulterioare înregistrate cu nr. 4094/22.03.2024, nr. 4166/25.03.2024, nr. 4512/02.04.2024, nr. 4528/02.04.2024, nr. ......, autoritatea competentă pentru protecţia mediului APM Braşov **decide,** ca urmare a consultărilor desfăşurate în cadrul şedinţei Comisiei de Analiză Tehnică din data de 03.04.2024, că proiectul **„Construire spalatorie auto”**, propus a fi realizat în jud. Brașov, mun. Fagaras, str. Tudor Vladimirescu, nr. FN, amplasament identificat prin extras CF nr. 107172 Fagaras, nr. cad. 107172, conform certificatului de urbanism nr. 152/16.10.2023, eliberat de Primaria Municipiului Fagaras, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

1. **Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2, pct. 10. lit. a) proiecte de dezvoltare a unităţilor/zonelor industriale;**
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:
6. ***Caracteristicile proiectului:***
7. ***dimensiunea și conceptia întregului proiect****:*

Investitia consta in edificarea unei spalatorii auto in sistem self-service pentru autoturisme si autoutilitare mici ( masa totala <3.5 t), echipata cu 6 linii de spalare, precum si amenajarea incintei prin realizarea acceselor, a parcajelor si a spatiilor verzi, pe terenul proprietate private SC POWER CAR JET SRL, in suprafata totala de 2367 mp, amplasat in intravilanul mun. Fagaras, conform extras CF nr. 107172. Proiectul este propus spre finanțare în cadrul sesiunii de finanțare derulate de ADR Centru, Prioritatea 1, OS 1.4: Dezvoltarea competențelor pentru specializare inteligentă, tranziție industrială și antreprenoriat, Acțiunea 1.4: creșterea IMM prin investiții, modernizare industrială, avans tehnologic și o economie regionabilă sustenabilă.

Situatia existenta:

Imobilul este situat in intravilanul localitatii, proprietate privata, persoana juridica, nu se afla in zona protejata si nu exista servituti, folosinta actuala – curti constructii. Imobilul este situat in UTR M2 – zona mixta de servicii, mica industrie si depozitare.

Situatia propusa:

Proiectul consta in amenajarea urmatoarelor zone:

* Zona destinata spalarii autovehiculelor, reprezentata de 6 boxe de spalare, dintre care 4 acoperite, separate intre ele de panouri despartitoare realizate din policarbonat;
* Zona de aspirare a vehiculelor, compusa din 4 locuri de aspirare deservite de 2 aspiratoare;
* Zona pentru circulatii interioare si parcaje, reprezentata de platforme pavate;
* Zona aferenta spatiilor verzi.

Accesul in incinta se va realiza de pe latura sudica a terenului din str. Tudor Vladimirescu.

Sistemul hidroedilitar existent:

In zona amplasamentului studiat exista retele de distributie apa potabila, iar cea mai apropiata retea de canalizare ape uzate menajere se afla pe str. Azotului, intersectie cu str. Tudor Vladimirescu/Campului Nou/Bld. Tabacari, conform Avizului de amplasament conditionat nr. 7906/12.03.2024, emis de Apa Canal Sibiu SA.

Sistemul hidroedilitar propus:

Alimentarea cu apa:

Alimentarea cu apa si tehnologica se va realiza din reteaua centralizata, in conformitate cu

Avizul de amplasament conditionat nr. 7906/12.03.2024, emis de Apa Canal Sibiu SA, prin intermediul unui bransament PEHD Dn 32 mm.

Evacuarea apelor uzate:

Apele uzate menajere si tehnologice, provenite de la posturile de spalare a autovehiculelor, se vor descarca in reteaua de canalizare aflata pe str. Azotului, intersectie cu str. Tudor Vladimirescu, conform Avizului de amplasament conditionat nr. 7906/12.03.2024, emis de Apa Canal Sibiu SA, aflata la o distanta de aprox. 315 mm fata de amplasament. Extinderea se va realiza cu conducte PVC-KGEM Dn 160 mm. Apele uzate tehnologice de pe amplasament vor fi colectate prin intermediul rigolelor din beton, trecute printr-un separator de hidrocarburi si descarcate la reteaua centralizata de canalizare.

Evacuarea apelor pluviale:

Apele pluviale colectate de pe invelitori si de pe platformele carosabile se vor descarca liber la nivelul solului, acestea fiin directionate catre spatiile verzi din incinta.

Lucrarile de investitie care vor fi realizate nu traverseaza cursuri de apa si nu se afla in zonele de protective sanitara si hidrogeologica a captarilor si instalatiilor destinate alimentarii centralizate cu apa potabila. De asemenea, nu sunt prevazute lucrari in zona de protective a cursurilor de apa.

Pentru proiect a fost emisa CT nr. 3550/CT 62/01.04.2024 de catre SGA BRASOV.

Alimentarea cu energie electrica a obiectivului se va realiza din reteaua de electricitate existenta in zona.

Alimentarea cu gaze naturale se va asigura din rețeaua de gaze existenta in zona.

**Lucrările organizării de șantier:**

*Descrierea lucrărilor necesare organizării de șantier*

În incinta parcelei mai sus amintite va fi amplasată o baracă de şantier, ce va conţine minim trei compartimente distincte, şi anume:

* vestiar pentru muncitori;
* birou tehnic;
* depozit de materiale perisabile şi speciale, inclusiv scule şi dispozitive necesare pe şantier.

În afara barăcii, se propune şi amplasarea unei toalete ecologice. Închirierea eco – toaletei şi contractarea întreţinerii acesteia cu firma de profil cade în sarcina contractantului (ca organizare de şantier).

*Localizarea organizării de șantier*

Organizarea de şantier se va face pe amplasamentul pe care se va construi obiectivul, respectiv pe terenul identificat prin CF nr. 107172 Făgăraș, nr. cad. 107172, terenul în discuţie reprezentând domeniu privat al beneficiarului documentaţiei, S.C. Power Car Jet S.R.L.

*Descrierea impactului asupra mediului a lucrărilor organizării de șantier*

Având în vedere natura lucrărilor organizării de șantier, putem considera că impactul acestora asupra mediului este minim, neimplicând necesitatea prevederii de dotări și măsuri pentru reținerea, evacuarea și dispersia poluanților în mediu.

*Surse de poluanți și instalații pentru reținerea, evacuarea și dispersia poluanților în mediu în timpul organizării de șantier*

Nu este cazul.

*Dotări și măsuri prevăzute pentru controlul emisiilor de poluanți în mediu*

Nu este cazul.

**LUCRĂRI DE REFACERE A AMPLASAMENTULUI LA FINALIZAREA INVESTIŢIEI, ÎN CAZ DE ACCIDENTE ŞI / SAU LA ÎNCETAREA ACTIVITĂŢII, ÎN MĂSURA ÎN CARE ACESTE INFORMAŢII SUNT DISPONIBILE**

La finalizarea investiţiei, utilajele de construcţie vor fi retrase din perimetru şi vor fi dezafectate construcţiile şi amenajările provizorii.

Având în vedere faptul că platforma de spălare va fi betonată, riscul poluării accidentale cu produse petroliere (provenite din scurgerile accidentale din autovehicule) sau produse de curățire va fi minim.

În cazul închiderii sau suspendării activității, atât deșeurile tehnologice (uleiuri și nămol), cât și materiile prime utilizate vor fi evacuate în totalitate.

***b)*** ***cumularea cu alte proiecte existente și/sau aprobate:***  nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

În timpul realizării obiectivului vor fi generate următoarele tipuri și cantități de deșeuri:

| **Nr. crt.** | **Denumire deșeu** | **Cod deșeu** | **U.M.** | **Cantitatea estimată** |
| --- | --- | --- | --- | --- |
| 1 | Ambalaje din hârtie și carton | 15 01 01 | kg | 10 |
| 2 | Ambalaje din materiale plastice | 15 01 02 | kg | 5 |
| 3 | Amestecuri de beton, cărămizi, țigle și materiale ceramice | 17 01 07 | mc | 0,5 |
| 4 | Lemn | 17 02 01 | mc | 0,2 |
| 5 | Materiale plastice | 17 02 03 | kg | 30 |
| 6 | Cabluri | 17 04 11 | kg | 5 |
| 7 | Materiale izolante | 17 06 04 | kg | 2 |

În timpul exploatării obiectivului vor fi generate următoarele tipuri și cantități de deșeuri:

|  |  |  |  |  |
| --- | --- | --- | --- | --- |
| **Nr. crt.** | **Denumire deșeu** | **Cod deșeu** | **U.M.** | **Cantitatea anuală estimată/luna** |
| 1 | Ambalaje din hârtie și carton | 15 01 01 | kg | 96 |
| 2 | Ambalaje din materiale plastice | 15 01 02 | kg | 72 |
| 3 | Ambalaje din metal | 15 01 04 | kg | 24 |
| 4 | Ambalaje din sticlă | 15 01 07 | kg | 36 |
| 5 | Nămoluri de la decantor | 19 08 14 | kg | 4800 |
| 6 | Nămoluri uleioase de la separatorul de hidrocarburi | 13 05 02\* | kg | 36 |
| 7 | Ape uleioase de la separatorul de hidrocarburi | 13 05 07\* | kg | 12 |
| 8 | Deșeuri menajere amestecate | 20 03 01 | mc | 24 |

Lucrările se vor executa menţinându-se o stare de curăţenie corespunzătoare, îndepărtând excesul de material înainte ca acesta să stânjenească buna desfăşurare a lucrărilor. Suprafeţele verzi existente vor fi protejate pe toată durata de execuţie a lucrărilor de construcţie. Materialele se vor depozita în grămezi, stive sau lăzi, în locuri ferite şi protejate şi se vor acoperi imediat după livrare, pentru a evita expunerea la intemperii şi degradarea, în scopul reducerii cantităţii de deşeuri.

În faza de realizare a lucrărilor, se vor lua toate măsurile pentru colectarea și depozitarea deșeurilor în condiții corespunzătoare și pentru a se asigura faptul că operațiunile de colectare, transport, eliminare sau valorificare sunt realizate prin societăți specializate și autorizate pentru desfășurarea acestui tip de activitate.

În faza de exploatare, deșeurile menajere vor fi colectate în saci de plastic, ce se depun zilnic, la sfârşitul programului de lucru, în tomberoane, separat pe tipuri de deşeuri, pe platforma de depozitare a deşeurilor menajere, de unde vor fi preluate de către operatorul local de salubritate.

Depozitarea deşeurilor tehnologice (uleiuri, nămol) se va face în recipienţi metalici, acestea urmând a fi preluate de societăţi autorizate în valorificarea / eliminarea deşeurilor.

1. ***Poluarea si alte efecte negative:***

*Protecţia calităţii apelor*

*Sursele de poluanţi pentru ape, locul de evacuare sau emisarul:*

Sursele de poluare pentru ape sunt reprezentate de apele tehnologice uzate rezultate. Preîntâmpinarea poluării apelor subterane se face prin realizarea de pardoseli etanşe (din beton) în interiorul zonei de spălare a autovehiculelor. Colectarea apelor tehnologice se va face prin intermediul rigolelor din beton, evacuarea lor făcându-se la sistemul de canalizare publică existent în zonă.

*Staţiile şi instalaţiile de epurare sau de preepurare a apelor uzate prevăzute:*

Pe traseul de evacuare a apelor tehnologice uzate, înaintea racordului la instalația publică de canalizare, apele vor fi preepurate prin intermediul unui separator de hidrocarburi.

*Protecţia aerului*

*Sursele de poluanţi pentru aer, poluanţi, inclusiv surse de mirosuri:*

Nu este cazul.

*Instalaţiile pentru reţinerea şi dispersia poluanţilor în atmosferă:*

Nu este cazul.

Substanțele poluante pentru atmosfera se vor încadra în valorile limita pentru **imisii** stabilite de Lg. nr. 104/2011 și STAS 12574/1987 și în valorile limita pentru **emisii** stabilite de Ord. nr. 462/1993 al MAPM, actualizat 2016;

*Protecţia împotriva zgomotului şi vibraţiilor*

*Sursele de zgomot şi de vibraţii:*

Sursele generatoare de zgomot şi vibraţii din incinta obiectivului sunt reprezentate de echipamentele tehnologice utilizate, care sunt prevăzute cu fonoizolații și protecții din cauciuc pentru reducerea disconfortului generat de funcționarea lor.

*Amenajările şi dotările pentru protecţia împotriva zgomotului şi vibraţiilor:*

Echipamentele generatoare de zgomot sau vibraţii vor avea prevăzute tampoane din cauciuc, pentru diminuarea nivelului de zgomot produs.

Nivelul de zgomot se va încadra în limitele impuse de SR 10.009/2017.

*Protecţia împotriva radiaţiilor*

*Sursele de radiaţii:* Nu este cazul.

*Amenajările şi dotările pentru protecţia împotriva radiaţiilor:* Nu este cazul.

*Protecţia solului şi a subsolului*

*Sursele de poluanţi pentru sol, subsol, ape freatice și de adâncime:*

Posibilele surse de poluare a solului, subsolului şi apelor freatice și de adâncime sunt reprezentate de soluțiile de curățare utilizate, de apele tehnologice uzate rezultate și de deșeurile generate pe amplasament.

*Lucrările şi dotările pentru protecţia solului şi a subsolului:*

Depozitarea materiilor prime (soluții de curățare) se va face în recipienți metalici sau din plastic, în spațiul tehnic închis.

Colectarea apelor tehnologice se va face prin intermediul rigolelor din beton, evacuarea lor făcându-se la sistemul de canalizare publică existent în zonă.

Depozitarea deşeurilor menajere se va face pe platforma special amenajată în acest scop. Depozitarea deşeurilor tehnologice (uleiuri, nămol) se va face în recipienţi metalici, acestea urmând a fi preluate de societăţi autorizate în valorificarea / eliminarea deşeurilor.

*Protecţia ecosistemelor terestre şi acvatice*

*Identificarea arealelor sensibile ce pot fi afectate de proiect:*

Nu este cazul.

*Lucrările, dotările şi măsurile pentru protecţia biodiversităţii, monumentelor naturii şi ariilor protejate:*

Nu este cazul.

*Protecţia aşezărilor umane şi a altor obiective de interes public*

*Identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional și altele:* Amplasamentul în discuţie se află în intravilanul municipiului Făgăraș, într-o zonă mixtă de servicii, mică industrie și depozitare, la o distanţă de aproximativ 220 m către est față de cea mai apropiată locuință.

*Lucrările, dotările şi măsurile pentru protecţia aşezărilor umane şi a obiectivelor protejate şi / sau de interes public:* Nu este cazul.

1. ***riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** lucrarile vor fi executate numai cu societati autorizate, astfel incat sa nu existe risc de accidente, prin proiect au fost luate toate masurile de siguranta astfel încât sa nu existe risc de accidente.
2. ***riscurile pentru sănătatea umană*:** a fost emisă adresa nr. 8570/05.09.2023 de către DSPJ BRASOV - pentru proiectul mai sus menționat nu este necesar a fi efectuat studiu de evaluare a impactului asupra sănătății populației. Se vor respecta conditiile din Notificarea asistenta de specialitate nr. 2355/A/24.10.2023, emisa de DSPJ BRASOV. Se vor respecta de asemenea prevederile Ord. MS nr. 119/2014 privind aprobarea Normelor de igiena si sanatate publica privind mediul de viata al populatiei, actualizat 2023, cu modificarile si completarile ulterioare;

***2. Amplasarea proiectelor:***

***a) utilizarea actuala și aprobata a terenurilor:***

Imobilul este situat in intravilanul localitatii, proprietate privata, persoana juridica, nu se afla in zona protejata si nu exista servituti. In temeiul reglementarilor de documentatiei de urbanism nr. 15660/2009, faza actualizare PUG, aprobata cu HCL Fagaras nr. 8/2016 - folosinta actuala – curti constructii. Imobilul este situat in UTR M2 – zona mixta de servicii, mica industrie si depozitare, in conformitate cu certificatul de urbanism nr.152/16.10.2023, emis de Primaria Municipiului Fagaras.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervatii și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri –*** nu este cazul.

***vii) zone cu densitate mare a populatiei -*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica si dimensiunea populatiei care poate fi efectata –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus pe perioada de execuție a proiectului;

***e)probabilitatea impactului-*** redusa, doar pe perioada executarii lucrarilor propuse prin proiect;

f) ***debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurta.

g) ***cumularea impactului cu impactul altor proiecte existente și/sau aprobate:*** nu este cazul;

***h) posibilitatea de reducere efectiva a impactului –*** *nu este cazul.*

1. **Motivele pe baza cărora s-a stabilit necesitatea neefectuării evaluării adecvate, sunt următoarele:**

* proiectul propus **nu** **intră** sub incidenţa <LLNK 12007 57182 3?2 28 57>art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul nu intră sub incidenţa art. 48 si art. 54 din Legea apelor nr.107/1996, cu modificările şi completările ulterioare.

Pentru proiect a fost emisă CT nr. 3550/CT 62/01.04.2024 de către SGA BRAȘOV.

Se vor respecta condițiile impuse prin CT nr. 3550/CT 62/01.04.2024 emisă de către SGA BRAȘOV:

1. Se vor respecta proiectul inaintat spre avizare si conditiile impuse prin Certificatul de Urbanism si avizele de specialitate.
2. Punerea in functiune a constructiei se poate face numai dupa racordarea la retelele hidroedilitare.
3. Se interzice evacuarea de ape uzate neepurate sau insuficient epurate in apele de suprafata sau in stratul freatic, atat in perioada executarii constructiilor cat si dupa punerea lor in functiune.
4. Se interzice depozitarea deseurilor de orice fel pe malurile cursurilor de apa sau in albia acestora.
5. Pe toata perioada de executie a lucrarilor se vor lua masurile care se impun pentru evitarea producerii de poluari accidentale. Orice poluare accidentala produsa de beneficiar va fi anuntata in timp util la SGA BRASOV si se vor lua masuri urgente de stopare si eliminare a cauzelor ce au produs-o.
6. Legea Apelor nr. 107/1996 cu modificarile si completarile ulterioare (OUG nr. 52/31.05.2023), art. 16, interzice realizarea de lucrari noi pentru alimentare cu apa potabila, ori de extindere a celor existente, fara realizarea sau extinderea corespunzatoare si concomitenta a retelelor de canalizare si a instalatiilor de epurare necesare sau fara realizarea sistemelor individuale adecvate de colectare si epurare a apelor uzate sau a altor sisteme corespunzatoare care pot asigura acelasi nivel de protectie a mediului similar cu cel al sistemelor publice centralizate de canalizare si epurare.

**Conditiile de realizare a proiectului:**

1. Se vor respecta prevederile OUG nr. 195/2005, privind Protectia Mediului, aprobată cu modificari si completari prin Legea nr. 265/2006 cu modificările şi completările ulterioare, privind protecţia mediului;
2. Se vor respecta conditiile impuse de ceilalti avizatori prin avizele obtinute si proiectele inaintate spre avizare;
3. Deşeurile rezultate pe parcursul derulării lucrărilor de constructie vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
5. Se vor respecta în integralitate, prevederile OUG nr. 92/2021 privind regimul deșeurilor, cu modificările și completările ulterioare, aprobate prin Legea nr.17/2023 pentru aprobarea Ordonanței de Urgență a Guvernului nr. 92/2021 privind regimul deșeurilor.
6. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
7. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
8. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
9. Terenul afectat temporar de lucrări, va fi adus la starea iniţială de utilizare;
10. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
11. Se va respecta programul de lucru impus de Primaria Municipiului Fagaras în concordanta cu programul de odihna a locuitorilor din zona în conformitate cu Legea nr. 61/1991 cu modificarile și completarile ulterioare, privind linistea publica, pe toata perioada de executie a lucrarilor de construire;
12. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
13. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
14. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
15. Nu se vor evacua ape uzate neepurate sau insuficient epurate in emisari naturali, canale de desecare, rigole stradale sau freatic atat pe perioada executiei lucrarilor cat si dupa aceasta;
16. Vor fi luate măsuri pentru limitarea vibratiilor produse de sapatura prin utilizarea de tehnologii performante de executie și de fundare, în vederea incadrarii valorilor parametrilor vibratiilor in limitele admisibile stabilite de SR 12025-2/94;
17. In vederea mentinerii calitatii aerului, in parametrii optimi, in zona amplasamentului, in perioada realizarii lucrarilor de constructie, se vor respecta urmatoarele conditii:
    * utilizarea apei, pentru suprimarea prafului, in cantitatile, frecventa si proportiile necesare, in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
    * minimizarea activitatilor generatoare de praf (taiere, macinare, spargerea betonului, nisip, pietris, activitati de sablare/slefuire, etc.);
    * se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
    * curatarea/spalarea vehiculelor care ies de pe santier;
    * oprirea motoarelor tuturor vehiculelor aflate in stationare, in zona santierului;
18. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător. Se vor avea în vedere:

* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară si depozitarea carburanţilor si substanţelor periculoase în zona aferenta amplasamentului;
* în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisa amplasarea in incinta organizarii de santier a statiilor de preparare beton, fara asigurarea sistemului de preepurare ape uzate tehnologice si a sistemului de protectie a atmosferei importiva poluarii cu pulberi;
* în vederea menținerii calității aerului, în parametrii optimi pentru pulberi, respectiv, PM 2,5 și PM 10, în zona amplasamentului, în perioada lucrărilor de construcție se vor respecta următoarele condiții:

a) utilizarea materialelor speciale (folie de plastic, plasă etc.) cu care se va acoperi pământul excavat, până la reutilizarea sau transportul lui;

b) utilizarea apei, pentru suprimarea prafului, în cantitățile, frecvența și proporțiile necesare în zona de lucru, la sfârșitul fiecărei săptămâni de lucru, dacă nu se vor desfășura operațiuni active mai mult de două zile consecutiv;

c) se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;

d) curățarea roților vehiculelor care ies de pe șantier;

e) oprirea motoarelor tuturor vehiculelor aflate în stațioanare, în zona șantierului.

În conformitate cu prevederile **OUG nr.195/2005**, aprobată prin **Legea nr.265/2006** privind protectia mediului, cu modificările si completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare **”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului**”.

**Pentru legalitatea și autenticitatea documentelor depuse la dosar se face răspunzător titularul proiectului.**

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

**Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.**

**Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.**

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Dupa întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține autorizație de mediu, dupa caz.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A., ȘEF BIROU C.F.M.,**

**Liliana Cristina COPACEA Mirela MOISĂ**

**ÎNTOCMIT:**

**Consilier Vasilica GROSU**